CELEX: 62017CN0446
Language: da
Date: 2017-07-24 00:00:00
Title: Sag C-446/17: Anmodning om præjudiciel afgørelse indgivet af Vredegerecht te Antwerpen (Belgien) den 24. juli 2017 — Woonhaven Antwerpen mod Khalid Berkani og Asmae Hajji

25.9.2017   
            
            
               DA
            
            
               Den Europæiske Unions Tidende
            
            
               C 318/10
            
         Anmodning om præjudiciel afgørelse indgivet af Vredegerecht te Antwerpen (Belgien) den 24. juli 2017 — Woonhaven Antwerpen mod Khalid Berkani og Asmae Hajji
   (Sag C-446/17)
   (2017/C 318/16)
   Processprog: nederlandsk
   
      Den forelæggende ret
   
   Vredegerecht te Antwerpen
   
      Parter i hovedsagen
   
   
      Sagsøger: Woonhaven Antwerpen
   
      Sagsøgte: Khalid Berkani og Asmae Hajji
   
      Præjudicielle spørgsmål
   
   
               1)
            
            
               Skal et socialt boligselskab, som er godkendt af den flamske regering, og som udlejer en social bolig til en forbruger til en husleje, som på den ene side afhænger af markedsværdien, som dette selskab selv fastsætter, og på den anden side af lejerens indkomst og familiestruktur, anses for en virksomhed i henhold til EU-retten?
            
         
               2)
            
            
               Er forholdet mellem et godkendt socialt boligselskab og en forbruger i forbindelse med sidstnævntes leje af en social bolig, navnlig artikel 11 i standardlejekontrakten, som indgår i dette forhold, en kontrakt som omhandlet i Rådets direktiv 93/13/EØF (1) af 5. april 1993 om urimelige kontraktvilkår i forbrugeraftaler?
            
         
               3)
            
            
               Er en kontrakt eller et retsforhold, hvor et godkendt socialt boligselskab udlejer en social bolig til en forbruger, omfattet af anvendelsesområdet for Rådets direktiv 93/13/EØF af 5. april 1993 om urimelige kontraktvilkår i forbrugeraftaler, og er et sådant boligselskab, som udlejer en social bolig til en forbruger til en leje, som på den ene side afhænger af den markedsværdi, som selskabet selv har fastsat, og på den anden side af lejerens indkomst og familiestruktur, for så vidt angår den nævnte udlejning erhvervsdrivende i direktivets forstand?
            
         
      (1)  EFT 1993, L 95, s. 29.